**ROMÂNIA**

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr.\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea proiectului ”Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020 – Etapa II” și a cofinanțării acestuia**

În contextul preocupărilor permanente pentru finanțarea proiectelor din sectorul de apă-apă uzată, a căror contribuție este deosebit de importantă prin conformarea cu Directivele europene, s-a constatat că majoritatea proiectelor majore se află într-un stadiu de execuție care a făcut imposibilă respectarea datei finale (31.12.2023) de eligibilitate a cheltuielilor aferente perioadei de programare 2014-2020, fiind necesară etapizarea acestora, respectiv modificarea perioadei de implementare și împărțirea proiectului în două etape.

Astfel prima etapă a fost finanțată în cadrul POIM 2014-2020, a doua etapă este finanțată prin Programul Dezvoltare Durabilă, PDD 2021-2027.

Cadrul legal al procesului de etapizare a fost reglementat prin OUG 36/17.05.2023 privind stabilirea cadrului general pentru închiderea programelor operaționale finanțate în perioada de programare 2014-2020 , cu modificările ulterioare, aprobată prin Legea 128/2024.

Etapele de parcurs în vederea etapizării sunt stabilite în Instrucțiunea nr. 71/14.11.2023 privind etapizarea proiectelor finanțate în cadrul POIM 2014-2020, emisă de Ministerul Investițiilor și Proiectelor Europene. Conform Instrucțiunii, procedura de etapizare a proiectelor finanțate din POIM se realizează în două etape:

Etapa I: S-a finalizat prin încheierea unui act adițional la contractul de finanțare al proiectului (aferent etapei I), finanțat din POIM 2014-2020;

In acest sens, a fost încheiat Actul adițional nr. 2/31.07.2024 la Contractul de finanțare nr. 185/29.06.2018 (finanțat din POIM 2014-2020), pe baza cererii de etapizare a proiectului “Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/ Regiunea Nord-Vest, în perioada 2014 – 2020”, transmisă de Apaserv Satu Mare SA în data de 22.12.2023 la Ministerul Investițiilor și Proiectelor Europene.

In baza cererii s-a stabilit costul total eligibil al Etapei I, la 6.396.040,10 lei, fără TVA (formată din însumarea următoarelor valori: 5.436.634,10 lei valoarea eligibilă nerambursabilă din FC, 895.445,60 lei valoarea eligibilă nerambursabilă din bugetul național și 63.960,40 valoarea cofinanțării eligibile a Beneficiarului).

Etapa II: În data de 23.04.2024, Apaserv Satu Mare SA a transmis la Ministerul Investițiilor și Proiectelor Europene Cererea de finanțare pentru Etapa II a proiectului, din fonduri PDD 2021-2027.

In consecință, la data de 16.09.2024 a fost semnat Contractul de finanțare nr. 77 pentru proiectul *“Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/ Regiunea Nord-Vest, în perioada 2014 – 2020”– ETAPA II”*.

Valoarea eligibilă a Proiectului conform contractului de finanțare este de 1.068.319,18 Lei, fără TVA, din care **10.683,19 lei, fără TVA, reprezintă valoarea de cofinanțare eligibilă** (1% din valoarea eligibilă a Proiectului).

În Anexa 3 – GHID de completare documente de etapizare, a Instrucțiunii 71, se precizează la punctul 1- Procesul de etapizare: ” *Procesul de etapizare nu este unul de modificare a proiectelor ci doar de împărțire a proiectului în etapa 1 (aferentă POIM) și etapa 2 (aferentă perioadei de programare 2021-2027). Astfel, documentele de etapizare vor fi completate de către Beneficiar pe baza variantei curente a cererii de finanțare din MySMIS. Se consideră că această cerere este pe deplin actualizată, atât în ceea ce privește descrierea proiectului, bugetul, indicatorii cât și în ceea ce privește informațiile privind solicitantul.*

*În consecință, procesul de etapizare constă în identificarea etapei 1, adică în principal :*

* *defalcarea sumelor din buget care vor fi plătite în etapa 1 (până la 31 decembrie 2023)*
* *stabilirea sumelor aferente etapei 2, prin diferență dintre sumele din bugetul actual și cele aferente etapei 1,*
* *identificarea valorii indicatorilor care vor fi atinse la 31 decembrie 2023 (etapa 1),*
* *stabilirea valorii indicatorilor aferente etapei 2, prin diferență dintre valoarea totală și valoarea aferentă etapei 1,*
* *reașezarea graficului de implementare a activităților.*

*Nu se acceptă, în cadrul procesului de etapizare, modificări ale scopului proiectului sau ale bugetului total al proiectului. Asemenea modificări fie au fost efectuate în timp util fie vor fi efectuate în etapa 2.”*

**Suma aferentă cofinanțării Etapei II, respectiv 10.683,19 lei, fără TVA** (valoarea de cofinanțare, reprezentând 1 % din valoarea eligibilă a Proiectului), trebuie prevăzută și suportată din bugetul județului Satu Mare, eșalonat, pe toată durata implementării proiectului, respectiv până la data de 31.12.2027, conform prevederilor Contractului de finanțare nr. 77/16.09.2024, Articolul 7 – Drepturile și obligațiile Beneficiarului și a Actului adițional nr. 1/20.12.2024.

Pentru proiectul “Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/ Regiunea Nord-Vest, în perioada 2014 – 2020”, Consiliul Județean Satu Mare a emis hotărârea nr. 69/27.06.2018 privind cofinanțarea acestuia de 1%, în valoare de 74.643,58 lei, fără TVA.

Luând în considerare cele de mai sus,

ținând seama de *adresa Apaserv Satu Mare S.A. nr. 3016/18.02.2025* înregistrată la registratura Consiliului Județean Satu Mare cu nr. 3995/19.02.2025, având atașată Nota de fundamentare Nr. 3020/18.02.2025 a Apaserv Satu Mare S.A. privind aprobarea proiectului ”Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020 – Etapa II” și a cofinanțării acestuia,

având în vedere prevederile precizărilor din *Circulara nr. 46044/28.03.2024,* emisă de Direcția Generală Program Dezvoltare Durabilă din cadrul Ministerului Investițiilor și Proiectelor Europene, în cazul în care Hotărârile de Consiliu Județean emise anterior depunerii Cererii de finanțare PDD 2021-2027, cu modificările și completările ulterioare aprobării proiectului, acoperă atât valoarea etapei I cât și valoarea etapei II a proiectului, cum este și cazul nostru conform HCJ nr. 69/27.06.2018, solicitanții care depun cerere de finanțare aferente etapei a II-a în vederea finanțării prin Programul Dezvoltare Durabilă, vor avea obligația de a actualiza în termen de 12 luni de la semnarea contractului de finanțare, hotărârea amintită,

ținând seama de:

- *prevederile art. 45 din Legea nr. 273/2006 privind finanțele publice locale, cu modificările și completările ulterioare: ”Condiții pentru includerea investițiilor în proiectul bugetului*

*(1) Obiectivele de investiții și celelalte cheltuieli asimilate investițiilor se cuprind în programele de investiții anuale, anexe la buget, numai dacă, în prealabil, documentațiile tehnico-economice, respectiv notele de fundamentare privind necesitatea și oportunitatea efectuării cheltuielilor asimilate investițiilor, au fost elaborate și aprobate potrivit dispozițiilor legale.*

*(2) Ordonatorii principali de credite stabilesc prioritățile în repartizarea sumelor pe fiecare obiectiv înscris în programul de investiții, în limita fondurilor cuprinse în proiectul de buget cu această destinație, asigurând totodată realizarea obiectivelor de investiții în cadrul duratelor de execuție aprobate.”*

în temeiul prevederilor art.182 alin. (4) coroborate cu cele ale art. 136 alin. (8) lit. b) din O.U.G. nr.57/2019 privind Codul administrativ, cu modificările și completările ulterioare,

**PROPUNEM:**

**adoptarea proiectului de hotărâre privind aprobarea proiectului ”Sprijin pentru pregătirea aplicației de finanțare și a documentațiilor de atribuire pentru proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020 – Etapa II” și a cofinanțării acestuia**

**Direcția dezvoltare regională**

**Director executiv, Șef Serviciu Monitorizare,**

**Ștern Felicia Cristina Roman Luminița Liliana**

**Vizat juridic,**

**Roatiș Alina Ligia**

Red/tehn: R.L.L.

Nr ex.5